Ajatolla voorspel laaste oordeel binnekort | Die Nuus in Afrikaans - Koerant.co.za
Ajatolla voorspel laaste oordeel binnekort
Die magtigste man in Iran, die Ajatolla Ali Khameni, sê die mensdom moet hom op die laaste oordeel voorberei.
Na berig word het die Ajatolla gesê dit is nou die era van 12de imam, en volgens die Sjiïtiese tradisie sal die laaste oordeel in die era van hierdie imam, bekend as Hasan al-Mahdi aanbreek. Dit sal 'n tyd van geluk , vrede en vooruitgang wees, maar voor dit aanbreek sal daar egter 'n tydperk van oorloë en onheile wees. Hierna sal die wêreldleierskap deur die Islamitiese beskawing oorheers word.
Die Ajatolla se uitlatings is wyd in die Russiese en Turkse media geparapporteer, wat bekommerd is oor hoe die situasie in Iran ontwikkel oor Iran se beweerde vasbeslotenheid om kernwapens te ontwikkel.
Intussen het die hoof van MI6, John Sawers, het in 'n seldsame openbare verklaring gesê Iran kan binne twee jaar oor kernwapens beskik, ten spyte van sy agentskap se pogings om die proses te dwarsboom. Sawers was voorheen 'n diplomaat wat intensief by die kernonderhandelinge met Iran betrokke was.